***Pilea cadierei*** ― вид на цветно растение од семејството на коприви (Urticaceae), кој потекнува од НР Кина и Виетнам. Посебниот епитет во името *cadierei* се однесува на ботаничарот Р. П. Кадјер од 20 век.

Опис
----

Спротивно поставените лисја со три главни нерви.
Станува збор за зимзелено повеќегодишно растение кое расте до 60 центиметри во висина со темнозелени овални листови. Секој лист има четири испакнати сребрени дамки (оттука и името „алуминиум растение"). Растението образува ризоми. Исправените стебла се малку сочни, а понекогаш и задрвени во основата, и се голи. Стеблата, листовите, венечните ливчињата и сечилата се густо покриени со цистолити во облик на вретено.

На стеблото се наоѓаат листови кои се наспрамно распоредени, кои се изградени од лисна дршка и лисна плоча. Лисната плоча на речиси сите листови е со иста димензија од 7 до 15 милиметри. 

Постојат три главни нерви кои се видливи најмалку 3/4 од нивната должина и има три странични нерви на секоја страна. Рабовите на листовите се слабо назабени или изгризани. На горната страна на листот има две поделени бели бразди и тоа резултира со некои сребрено издигнати површини (оттука и англискиот назив „алуминиумско растение" (aluminium plant) или „лубеничко растение" (watermelon plant)).

### Соцветија и плодови

 Соцветие.
Периодот на цветање во Кина се движи од септември до ноември. *Pilea cadierei* е еднополово и еднодомно растение. Машките, збиени соцветија содржат од 5 до 125 цветови. Соцветието е поставено на стебло долго 1,5 до 4 см. Брактеите се широко јајцевидни со должина од околу 3 милиметри. Цветните дршки на машките цветови се долги од 2 до 3 милиметри, а цветните пупки се во облик на круша со должина од околу 2,5 милиметри. Релативно малите, бело-розови цветови се четиричлени. Машките цветови имаат должина од 2,5 до 3 милиметри и дијаметар од 1,8 до 2 милиметри. Женските цветови се сместени во цимозни соцветија. Кај женските цветови е присутен рудиментиран конусен плодник. Со должина од 0,5 до 0,7 милиметри, брактеите на женските цветови се половина долги од плодот на јатката. Кај женските цветови обично има само исправен лист и издолжени прашници. Женските цвеќиња имаат едноставна градба.

Плодовите во Кина зреат помеѓу ноември и декември. Јаткастите плодови се секогаш поединечни и се во облик на јајце и сплескани во должина од околу 1,5 милиметри. Семето содржи ендосперм и прав ембрион со два овално-елипсовидни или кружни котиледони .

Одгледување
-----------

На минимална температура од 15°C, се одгледува како домашно растение во умерените региони поради неговите украсни лисја и лесното вегетативно размножување преку резници. Ова растение е нетоксично за мачки, кучиња и коњи, па затоа е безбедно да се има околу домашни миленици.

Галерија
--------

* Pilea cadierei во Ботаничката градина на ПМФ во Скопје*Pilea cadierei* во Ботаничката градина на ПМФ во Скопје
* Pilea cadierei во Ботаничката градина на ПМФ во Скопје*Pilea cadierei* во Ботаничката градина на ПМФ во Скопје
* Pilea cadierei во Ботаничката градина на ПМФ во Скопје*Pilea cadierei* во Ботаничката градина на ПМФ во Скопје

Наводи
------

1. ↑  Harrison, Lorraine (2012). *RHS Latin for gardeners*. Обединето Кралство: Mitchell Beazley. стр. 224. ISBN 9781845337315.
2. ↑  „G. Davidse, M. Sousa Sánchez, S. Knapp, F. Chiang Cabrera: Saururaceae a Zygophyllaceae. Volume 2, 3. G. Davidse, M. Sousa Sánchez, S. Knapp, F. Chiang Cabrera: Pilea cadierei by Tropicos.org". *Flora Mesoamericana. Missouri Botanical Garden, St. Louis. 2015, p. 37–38*.
3. ↑  „Pilea cadierei Gagnepain & Guillemin". *Flora of China*.
4. ↑  Gordon Cheers (ed.): Botanica. The ABC of plants. 10,000 species in text and images. Könemann Publishing Company, 2003, ISBN 3-8331-1600-5 (therein page 675).
5. ↑  Umberto Quattrocchi: CRC World Dictionary of Medicinal and Poisonous Plants: Common Names, Scientific Names, Eponyms, Synonyms, and Etymology (5 Volume Set). CRC Press, 2012, ISBN 1-4200-8044-X, стр. 2928
6. ↑  *RHS A-Z encyclopedia of garden plants*. Обединето Кралство: Dorling Kindersley. 2008. стр. 1136. ISBN 978-1405332965.
7. ↑  „Aluminum Plant".

Надворешни врски
----------------

* 

* Pilea cadierei на Викивидовите ?
* 

* Pilea cadierei на Ризницата ?

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q1026485
* EoL: 2907777
* EPPO: PILCA
* FoC: 242338028
* GBIF: 5671157
* GRIN: 28363
* iNaturalist: 278679
* IPNI: 855275-1
* NCBI: 45185
* PalDat: Pilea\_cadierei
* Plant List: kew-2546093
* POWO: urn:lsid:ipni.org:names:855275-1
* Tropicos: 33400743

 |

 |